Palanzùn

El Palanzùn (ciamàa anca Palanzöö, Palanzone o Palanzolo in italiàn) l'è 'na muntagna di Prealp, vôlta 1436 meter. El se troeuva in del Triangul Lariàn e de 'sta zona chì l'è la segunda muntagna pussee vôlta, superàa dumà dal San Primm.
Da la cima, in duvè hann fàa sü üna capelina a furma de piramid, se poeu vedè ün gran bel panurama sü la Pianüra Padana, sül Lach de Comm e süi muntagn inturn.
Apena sot la cima el ghè 'l Refügi Riella (1285 meter), che l'è gestii da la seziùn de Comm del CAI (Circul di Alpìn Italiànn).

Categoria:Brianza
Categoria:Montagne de la Lombardia
Categoria:Scime de 1400 meter
Categoria:Prealp Luganes